C 194/46
RO
Jurnalul Oficial al Uniunii Europene
12.5.2022
1.12.
CESE solicită Comisiei să pună în aplicare în RUP un pact privind competența, astfel cum a procedat pentru mai multe ecosisteme industriale.
1.12.1.
Tranziția ecologică a RUP poate fi încununată de succes numai dacă aceste regiuni dispun de forța de muncă calificată de care au nevoie pentru a rămâne competitive.
Educația și formarea sunt esențiale pentru sensibilizarea publicului și consolidarea competențelor necesare pentru economia verde prin utilizarea de instrumente, cum ar fi componenta ecologică a programului Erasmus + și Coaliția în domeniul educației privind clima.
Prin intermediul Agendei pentru competențe în Europa în vederea obținerii unei competitivități durabile, a echității sociale și a rezilienței, Comisia desfășoară acțiuni emblematice pentru a înzestra cetățenii cu competențele adecvate necesare pentru tranziția verde și digitală.
În temeiul agendei, Comisia facilitează, de asemenea, dezvoltarea angajamentelor în materie de recalificare profesională și perfecționare în toate ecosistemele industriale.
RUP trebuie integrate pe deplin în aceste acțiuni emblematice ale Comisiei, prin stabilirea unui program de lucru specific.
1.12.2.
CESE cere Comisiei să-și intensifice eforturile de reducere a inegalităților în RUP, deoarece pandemia de COVID-19 a afectat eforturile de diminuare a acestor inegalități.
RUP sunt considerate regiuni afectate grav de inegalități persistente.
Interpretările noțiunilor de „centru” și „periferie” oferă o serie de explicații pentru distribuirea bogăției într-o economie în care relațiile sunt adesea dezechilibrate.
Consolidarea coeziunii economice, sociale și teritoriale reprezintă unul dintre principalele obiective ale UE. 1.13.
CESE solicită Comisiei să se asigure că procesul de redresare respectă nevoile sociale, rămânând totodată omogen și echilibrat la nivel regional.
El subliniază că un teritoriu trebuie evaluat în mod cuprinzător pentru a găsi soluții potrivite.
1.13.1.
CESE invită Comisia să ia măsuri pentru a asigura accesul la tehnologiile digitale în RUP.
Mai mult decât altundeva, incapacitatea de a asigura accesul general și fiabil la tehnologii digitale și utilizarea eficientă a resurselor aferente agravează inegalitățile.
Cu toate acestea, decalajele digitale preexistente s-au accentuat, iar pandemia a exacerbat anumite disparități, unele persoane rămânând în urmă, în timp ce digitalizarea se accelerează.
Ocuparea forței de muncă, educația, sănătatea și serviciile publice vor deveni cu siguranță tot mai tributare tehnologiilor digitale.
1.13.2.
CESE cere Comisiei să depună eforturi susținute în domeniul cercetării și inovării, care sunt indispensabile pentru a fructifica toate oportunitățile ce decurg din trăsăturile specifice ale RUP, legate de oceane, mări și resurse marine, aceste oportunități trebuind să fie privilegiate, deoarece reprezintă un mare potențial de stimulare a economiilor, de creare de locuri de muncă de calitate și de asigurare a bunăstării oamenilor.
Întreprinderi foarte diverse și de toate dimensiunile sunt vizate în acest sens.
Acest aspect este esențial atât pentru dezvoltarea activităților tradiționale, cât și pentru crearea de noi oportunități de piață, care ar contribui și la atragerea tinerilor. 1.14.
CESE solicită Comisiei să pună în aplicare proiecte majore de acces la apă și la salubritate în cadrul viitoarelor programe operaționale ale RUP.
Aceste proiecte majore ar trebui gestionate direct de Comisia Europeană.
Proiectele majore mobilizează investiții la scară largă cu o valoare unitară de peste 50 de milioane EUR și sunt sprijinite din fondurile politicii de coeziune a UE.
Acestea aduc beneficii directe statelor membre și cetățenilor lor, prin crearea unei infrastructuri mai bune și generarea de noi locuri de muncă, prin instaurarea unui mediu mai sănătos și prin deschiderea de noi oportunități de afaceri.
1.14.1.
În regiunile ultraperiferice franceze, populația nu are acces la apă potabilă, iar sistemul de salubrizare lasă adesea de dorit.
Accesul la apă potabilă și la salubritate este inseparabil de dreptul la viață și la demnitate umană și de necesitatea de a avea un nivel de trai decent. 1.15.
CESE cere Comisiei actualizarea comunicării sale privind analizele efectuate asupra situației RUP în contextul imigrației.
Această situație necesită cooperarea interteritorială în materie de migrație și punerea în aplicare în aceste regiuni a noului Pact european privind migrația, care permite punerea în aplicare a unui „mecanism obligatoriu de solidaritate” din cauza „presiunii migrației”. 2.
Observații generale 2.1.
RUP, situate în mai multe bazine geografice, îi conferă Europei o poziție geostrategică, economică și culturală la extremitatea mai multor continente, precum și beneficii unice.
Aceste beneficii au o valoare adăugată intrinsecă și reprezintă elementele naturale de sprijin pentru cooperarea dintre UE și țările terțe, inclusiv în exteriorul zonelor lor geografice.
Ele vor contribui la propagarea internațională a Europei și se caracterizează prin potențialul unic al soluțiilor ce trebuie puse în aplicare pentru a face față provocărilor cu care se confruntă UE.
Comisia Europeană a anunțat adoptarea unei noi comunicări, sub Președinția franceză a Consiliului, în ceea ce privește actualizarea parteneriatului strategic dintre Comisie și aceste regiuni. 2.2.
Valorificarea beneficiilor identificate este, într-o mare măsură, tributară capacității UE de a dialoga cu toți cetățenii săi.
Societatea civilă trebuie să contribuie la sensibilizarea diferiților actori (state, regiuni, colectivități locale, comunități locale, școli, întreprinderi și persoane fizice) cu privire la interesul de a recunoaște că RUP pot să favorizeze întreprinderea unor acțiuni operaționale tangibile în scopul de a accelera punerea în aplicare a obiectivelor de dezvoltare durabilă.
Măsurarea impacturilor se va realiza în mai multe domenii de necesitate (pescuit, agricultură și evoluția modelelor; cultură și valorificarea sectorului; inserție profesională și formare; educație și mobilitatea tinerilor; dezvoltarea întreprinderilor; mediu, energii și provocări climatice; imigrare).